૧.૧ ગુજરાત રાજય ભારતના દરિયા કિનારે ૨૦૦ -૮’ થી ૨૪૦ -૩૩’ ઉત્તર અક્ષાંશ અને ૬૮૦ -૭’ થી ૭૪૦ -૨૯’ પૂર્વ રેખાંશ વચ્‍ચે વિસ્‍તરેલ છે. રાજયનો ભૌગોલિક વિસ્‍તાર આશરે ૧,૯૬,૦૦૦ ચો.કી. છે. જે દેશના ભૌગોલિક વિસ્‍તારના આશરે ૬ ટકા જેટલો થવા જાય છે. ઉત્તરમાં લખપતથી માંડી દક્ષિણમાં દમણ સુધી આશરે ૨૧૨૫ કી.મી. લંબાઇનો દરિયા કાંઠો આવેલ છે. જે દેશના સમુદ્રતટ રેખાનો ત્રીજો ભાગ છે. વર્ષ ૨૦૦૧ની વસ્‍તી ગણતરી પ્રમાણે ગુજરાત રાજયની કૂલ વસ્‍તી આશરે ૫૦૦ લાખ જેટલી છે. સમગ્ર દેશની વસ્‍તીના આશરે ૫ ટકા બને છે. રાજયની ત્રીજા ભાગથી વધારે આવક કૃષિ આધારીત છે. વહીવટી હેતુઓ માટે ગુજરાત રાજય ૨૫ જીલ્‍લામાં વહેંચાયેલ છે. રાજયનો ૬૨ ટકા વિસ્‍તાર દુષ્‍કાળગ્રસ્‍ત વિસ્‍તાર છે. ભૌગોલિક દ્રષ્‍ટિએ રાજયને કુદરતી રીતે ત્રણ ભાગમાં વહેંચી શકાય.